pythainlp/thai_wikipedia_clean_20230101 huggingface dataset:
ก่อนหน้าที่จะมารวมตัวกันชิบุทานิ ซูบารุ โยโกยาม่า ยู มุรามิ ชินโงและนิชิกิโด เรียว ต่างก็เป็น Kansai Jr. ที่มีชื่อเสียงอยู่ก่อนแล้ว ส่วนสมาชิกอีก 4 คนคือ อุจิ ฮิโรกิ ยาสุดะ โชตะ มารุยาม่า ริวเฮและโอคุระ ทาดาโยชิ เคยรวมกลุ่มกันในนามของวง V.WEST (ไฟฟ์เวสท์)
เกี่ยวกับ คันจานิ8.
คันจานิ 8 รวมตัวกันเมื่อปี 2002 และมีเพลงเดบิวต์ในปี 2004 ในฐานะ Johnny's modern enka group (กลุ่มเพลงเอนกะประยุกต์ของค่ายจอห์นนี่ส์) จนกระทั่งพวกเขาได้วางจำหน่ายเพลงต่อๆไป ภายใต้ดนตรีแนวเอนกะ และยังคงรักษาวัฒนธรรมเพลงโบราณอย่างเอนกะไม่ให้สูญหาย
แนวเพลงของคันจานิ 8 มีความหลากหลาย เช่น ป๊อป ร็อก บัลลาด บลูส์ ฟังค์ แจ๊ส และเพลงตลกขบขัน อย่างเช่นเพลง Sukiyanen, Osaka เป็นซิงเกิลที่มีคอนโต (konto คือบทสนทนาในแบบตลก) เป็นจุดขาย โดยบทพูดมักจะเปลี่ยนไปเรื่อยๆ ตามการแสดงแต่ละครั้งโดยไม่ได้เตรียมมาล่วงหน้า
เสน่ห์ของคันจานิ 8 คือ บุคลิกตลกขบขันและเสียงดังซึ่งเป็นลักษณะของชาวคันไซ (สมาชิก 6 คนเป็นชาวโอซาก้า อีก 2 คนมาจาก เกียวโต และ เฮียวโงะ ซึ่งอยู่ในภูมิภาคคันไซเช่นเดียวกัน)
เพลงของคันจานิ 8 เป็นการนำชีวิตจริงในเหตุการณ์ต่างๆของโอซาก้ามาเรียบเรียง ยกตัวอย่างเช่น เพลง Sukiyanen, Osaka ที่มีเนื้อหาแนะนำสถานที่ของโอซาก้า เพลง ∞saka Obaachan Rock ที่มีเนื้อหาเกี่ยวกับหญิงวัยกลางคนผมฟูสีม่วง ใส่เสื้อลายเสือดาว ขี่จักรยานออกไปแย่งซื้อของลดราคา บทสนทนาในเนื้อเพลงมีเนื้อหาโอ้อวดการซื้อของถูก
นอกจากการร้องเพลงและเต้นรำแล้ว คันจานิ 8 ยังมีความสามารถอื่นๆ ทางด้านวงการบันเทิงอีก คือ งานพิธีกร ละครโทรทัศน์ ละครเวที แต่งเพลง เล่นดนตรี กายกรรมและแสดงตลก
ผลงานในกลุ่มย่อย.
คันจานิ 8 ยังแบ่งเป็นกลุ่มย่อยเฉพาะกิจซึ่งเป็นการรวมตัวระหว่างสมาชิกในวงหรือสมาชิกในวงกับบุคคลอื่น
ประวัติ คันจานิ8.
สมาชิกส่วนใหญ่ของคันจานิ 8 เข้าร่วมสังกัดเป็นจอห์นนี่ส์จูเนียร์ (Johnny’s Jr.) ระหว่างปี 1996-1997 ซึ่งเป็นช่วงยุคทองของจอห์นนี่ส์ภายใต้การนำของทาคิซาว่า ฮิเดอากิ และคันไซจูเนียร์อีก 4 คน คือ ชิบุทานิ ซูบารุ โยโกยาม่า ยู มุราคามิ ชินโง และ นิชิกิโด เรียว
ในขณะนั้น จอห์นนี่ส์จูเนียร์ยังไม่ได้ถูกแยกออกเป็นฝั่งคันไซ (ภาคตะวันตก) และฝั่งคันโต (ภาคตะวันออก) อย่างชัดเจนเหมือนในปัจจุบัน ด้วยหน้าที่การงาน พวกจึงย้ายมาพำนักในโตเกียว โดยเริ่มจากชิบุทานิ โยโกยาม่าและมุราคามิตามลำดับ
ปี 1999 อุจิ ฮิโรกิเข้าร่วมเป็น Johnny’s Jr. และได้รับการผลักดันอย่างรวดเร็ว เขาได้ฟอร์มวงดนตรีและรับตำแหน่งร้องนำในวง V.WEST (ไฟฟ์เวสท์) ร่วมกับจอห์นนี่ส์จูเนียร์อีก 4 คน คือ มารุยาม่า ริวเฮ (เบส) ยาสุดะ โชตะ(กีต้าร์) มิซุโนะ คิโยฮิโตะ (กีต้าร์) อิมายาม่า โทรุ (กลอง) ไฟฟ์เวสท์มีรายการโทรทัศน์ Weekly V.WEST ฉายทางช่อง Kansai TV และได้รับความนิยมอย่างมากจนมีไลฟ์คอนเสิร์ตเป็นของตัวเอง หลังจากนั้นอิมายาม่า โทรุ และ มิซุโนะ คิโยฮิโตะ ได้ลาออกจากวง จึงทำให้ไฟฟ์เวสท์ต้องยุติกิจกรรมของวงชั่วคราว
ก่อนหน้าการฟอร์มวงไฟฟ์เวสท์ โอคุระ ทาดาโยชิได้รับการติดต่อให้เป็นสมาชิกในวง แต่เขาปฏิเสธ เนื่องจากในขณะนั้นเขาสนใจการเต้นและไม่เห็นว่าการเล่นดนตรีจะทำให้เขาก้าวหน้าแต่อย่างใด เขากลายเป็นหนึ่งในวงแบ๊ค (Back คือ กลุ่มเด็กจอห์นนี่ส์จูเนียร์ที่เต้นให้กับศิลปินรุ่นพี่) ที่ชื่อว่า MAO อยู่พักหนึ่ง จนกระทั่งจอห์นนี่ คิตากาว่าต้องการตั้งวงคันจานิ 8 และต้องการสมาชิกคนที่ 8 ที่สามารถตีกลองให้กับไฟฟ์เวสท์ได้ โอคุระได้รับโอกาสนี้อีกครั้ง เขาเรียนตีกลองเป็นเวลาหนึ่งเดือน และได้เป็นสมาชิกคนที่ 4 ของไฟฟ์เวสท์และสมาชิกคนที่ 8 ของคันจานิ 8
ราวปี 2001 คันไซจูเนียร์มีบทบาทน้อยลงอย่างเห็นได้ชัด ทางค่ายได้แยกจอห์นนี่ส์จูเนียร์ออกเป็นฝั่งคันไซและฝั่งคันโตอย่างชัดเจน คันไซจูเนียร์ไม่จำเป็นต้องทำงานในโตเกียวอีกต่อไป ประกอบกับพวกเขาประพฤติตัวไม่เหมาะสมจึงถูกลดงานลง ชิบุทานิ โยโกยาม่าและมุราคามิเดินทางกลับบ้านเกิดและเริ่มทำงานพิเศษ เป็นโอกาสให้ชิบุทานิได้ฝึกฝนการร้องเพลง ถือได้ว่าช่วงนี้เป็นช่วงตกอับของคันไซจูเนียร์ก็ว่าได้
Another 2002.
Another คือละครเพลงที่จะจัดขึ้นทุกปีช่วงหน้าร้อน ปี 2002 คันไซจูเนียร์ได้รับเลือกให้มาแสดงละครเพลงเรื่องนี้ นิชิกิโดเคยกล่าวในบทสัมภาษณ์ว่า เขาเคยคิดที่จะลาออกจากบริษัท แต่การที่เขาได้ร่วมเล่น Another ทำให้เขาตัดสินใจไม่ยื่นใบลาออก ละครเวทีเรื่องนี้ประสบความสำเร็จมาก ถือได้ว่า ละครเวที Another ปี 2002 ได้นำคันไซจูเนียร์กลับมาอีกครั้ง
หลังจากละครเวทีเรื่อง Another คันไซจูเนียร์มีรายการโทรทัศน์เป็นของตัวเองที่มาแทนรายการ Weekly V.WEST คือรายการ J³Kansai (Jcube Kansai) เดือนธันวาคมปี 2002 โปรดิวเซอร์สถานีโทรทัศน์ Kansai TV ซึ่งออกอากาศทางช่อง 8 เสนอให้รายการ J³Kansai มีพิธีกร 8 คน จอห์นนี่ คิตากาว่า จึงรวบรวมคันไซจูเนียร์แถวหน้าได้ 7 คนและติดต่อให้โอคุระมาเป็นสมาชิกคนที่ 8 และประกาศก่อตั้งวงคันจานิ 8
คันจานิ 8 ดำเนินกิจกรรมของวงเรื่อยมาและมีคริสต์มาสคอนเสิร์ตที่จัดขึ้นทุกปีจนถึงปี 2005 คอนเสิร์ตและอีเว้นท์ต่างๆ ของวงจัดขึ้นที่โรงละคร Osaka Shochiku-za ซึ่งก่อนหน้านี้ไม่เคยมีศิลปินวงใดเปิดคอนเสิร์ตที่นี่มาก่อน
ข่าวคราวต่างๆ.
ถึงแม้ว่า คันจานิ8 ยังเป็นกลุ่มใหม่อยู่ แต่ทุกๆปีงานของพวกเค้าก็ยังดำเนินเรื่อยไปอย่างดีที่จูเนี่ยแม้จะเคยว่างเปล่าในสมัยปี2001 แต่ยังไงกลุ่มของพวกเค้าก็เป็นกลุ่มหนาแน่นอย่าแน่นอนแล้ว พวกเขาจึงพร้อมที่จะพัฒนา และตกลงในข้อสัญญามากกว่าเป็นสมาชิกจอนนี่
จนกระทั่งปี2003 เรื่องไม่คาดคิดก็เกิดขึ้น กับการเดบิวต์วง NEWS ทั้งๆที่มี Kanjani8อยู่ก่อน ก็กลายเป็นเรื่องที่ยากจะเข้าใจเพราะ 2สมาชิกจากคันจานิ8 อย่าง เรียว นิชิกิโด และ อุจจี้ ฮิโรกิ ถูกเรียกตัวไป โตเกียว ทันที เกี่ยวกับการสร้างกลุ่มใหม่ของจอนนี่ ทำให้สมาชิกที่เหลือรู้สึกกังวลกับเหตุการณ์นี้มาก เพราะเป็นห่วงอนาคตของคันจานิ8ว่าจะถูกแยกย้าย หรือจบลงในตรงนั้นหรือไม่ อย่างไรก็ตามพวกเขาก็ยอมรับความเปลี่ยนแปลงนี้ และให้เรื่องต่างๆมันเงียบลงก่อน แล้วค่อยให้สมาชิก2คนที่เหลือกลับมาอยู่คันจานิ8เหมือนเดิม แต่ทว่าตอนนี้พวกเค้า2คนได้อยู่ร่วม 2วงอย่างคันจานิ8และนิวส์แล้ว
ช่วงปี 2004 – 2005.
ถึงตอนนี้ หนุ่มๆคันจานิ8ก็ถึงช่วงขาดแคลนงาน การแสดงของพวกนั้นเงียบลงอย่างมาก จึงได้จัดคอนเสิร์ตใหญ่ ในภูมิภาคคันไซ ที่Shochiku-za ซึ่งสถานที่นี้ค่อนข้างจะเหมือนบ้านหรือสถานที่รวมกลุ่มของชาวคันไซ ในโรงละครซึ่งมีความจุประมาณ 1,000 ที่นั่ง ตอนนั้นพวกเค้าได้โปรยเสน่ห์ (เรียกแฟนคลับ) เป็นอย่างมากในที่แห่งนั้น และสร้างความสัมพันธ์กับคันไซแฟนคลับเป็นอย่างดีเพื่อให้รู้จักพวกเขาอย่างกว้างขวางกว่านี้
คันจานิ8ได้แสดงจริงๆที่เทศกาลYagura Dance Bon Odori จัดที่ฮอล โอซาก้าโจว เป็นเวลาครั้งแรของปี2004 เมื่อ โยโกยาม่า ยู และ มุราคามิ ชินโง ได้ยินจากปากของ ท่านประธานJohnny Kitagawa เองว่ากลุ่มของพวกเค้าจะได้เดบิวต์ในศิลปิน Enka (ดนตรีญี่ปุ่นโบราณผสมผสานกับดนตรีตะวันตก) หลังจากนั้นสมาชิกทั้งหมดก็ได้วางรากฐาน และได้ลงหนังสือพิมพ์เป็นที่เรียบร้อย
25 สิงหาคม 2004 เป็นวันเดบิวต์ซิงเกิลครั้งแรกของ คันจานิ8 ในแบบKansai-limited (แบบจำนวนจำกัดในภาษาคันไซ) โดยซิงเกิลนี้มีชื่อว่า Naniwa Iroha Bushi ขายให้เฉพาะภูมิภาคคันไซ และเพลงนี้ก็ฮิตจนได้ที่8ของOricon singles chart ไปครอง
ต่อมา วันพฤหัสบดีที่ 22 กันยายน ปี2004 ซิงเกิลNaniwa Iroha Bushi ก็ได้ถูกนำมาขายอีกครั้งในแบบจำหน่ายทั่วประเทศ ซึ่งก็ติดอันดับ1ของOricon weekly singles chartsประจำสัปดาห์ และก็เป็นครั้งแรกของเพลงแนวEnkaที่ได้กลับมาเป็นที่1อีกครั้งในรอบ17ปี การวางจำหน่ายทั่วประเทศนี้สร้างความแน่ใจทีจะมีซิงเกิลที่2ออกมา
คันจานิ8ได้แสดงที่โตเกียวครั้งแรก โดยใช้ชื่อว่า 'Kansha ni Eight in Tokyo' (ทั้ง8ขอขอบคุณที่โตเกียว) ในวันที่ 11 พฤศจิกายน 2004
ในวันที่15 ธันวาคม ปี2004 คันจานิ8ได้ออกอัลบั้มเป็นครั้งแรก แต่เป็น มินิอัลบั้มโดยใช้ชื่อว่า Kansha ni Eight (คันชา นิ เอ้ก = ทั้ง8ขอขอบคุณ) และพวกเขาก็ได้เล่นChristmas concertในปีนั้น และได้ถูกวางจำหน่ายเป็น ดีวีดีคอนเสิร์ตครั้งแรก มีชื่อว่าExcite!!
ในปี2004 คันจานิ8 ก็ได้ถูกแสดงในละครเวทีเพลง เรื่อง DREAM BOY ได้แสดงกับดาราชื่อดังอย่าง ทักกี้ หรือ มาคิซาว่า ฮิเดอากิ และปะทะกับ KAT-TUN ทั้ง2กลุ่มนี้ได้ถูกวางหัวเรื่องให้ถูกแสดงละครเวทีเพลงเรื่องนี้อยู่แล้ว จนถึงปี2005และปี2006
ปี 2005, กลุ่มได้พัฒนา และได้ผลักดันตัวเองให้สูงขึ้น ทำให้ซิงเกิลของพวกเขาได้ผลิตอีกครั้งอย่างเต็มที่ โดยไม่คำนึงถึงความขาดแคลน แล้วก็โฆษณาไปเรื่อยๆด้วยเนื้อหาที่สนุกสนานจน Osaka Rainy Blues, ซิงเกิลที่2ของพวกเค้าได้วางจำหน่ายในวันที่2 มีนาคมปี 2005 สัปดาห์แรกขายได้มากกว่า 160,000 (1แสน6หมืน) ก๊อปปี้ ทั้งๆที่เดบิวต์ใกล้กับวัน ท็อปอันดับของOriconชาร์ต
วันที่ 14 กันยายน, ซิงเกิลที่3, Sukiyanen, Osaka ได้วางแผงและเดบิวต์ได้ที่2พร้อมAyumi Hamasaki (อายูมิ ฮามาซากิ) ใน ผลอันดับOricon weekly chart.
อย่างไรก็ตามปี2005 ค่อนข้างจะเป็นปีที่สุขผสมความเจ็บปวดของคันจานิ8เพราะ หน้าร้อนปีนั้น เป็นเวลาครั้งแรกที่ได้รวมกลุ่มกัน และอาจเป็นเวลาสุดท้ายที่ได้ไปคอนเสิร์ตใหญ่อย่างโอซาก้าโจวฮอลล์ ที่เซ็นยาไซ เป็นประวัติศาสตร์ครั้งแรกในชีวิตของกลุ่มคันจานิ8เลยก็ว่าได้ เพราะคอนเสิร์ตตอนแรก ทุกคนก็แยกไม่ได้อยู่แล้ว แต่ในที่สุดตอนหลัง สมาชิกของพวกเขาก็หายไป1คน
อุจิ ฮิโรกิ.
วันที่ 15 กรกฎาคมปี 2005 Uchi Hiroki ได้ถูกกักตัวจากสาธารณชน เพราะถูกผู้ที่มีอิทธิพล ชักจูงให้ดื่มแอลกอฮอล ซึ่งก็เป็นภาพที่เห็นอย่างเป็นชัดเจน ถูกฉายบนช่องฟูจิทีวี ในช่วงอายุ18 ทั้งๆที่อายุต่ำกว่าเกณฑ์ที่จะให้ดื่มของมึนเมาพวกนั้น เขาจึงถูกพักงานอย่างรวดเร็วจากสายตาประชาชน
เหมาะสมแล้วที่ Johnny &amp; Associatesจะลงโทษในสิ่งที่เกิดขึ้นอย่างถูกต้องกับอุจจี้ แต่"Yakusoku" ละครพิเศษที่ได้นำสมาชิกทั้งหมดของคันจานิ8มาร่วมแสดงด้วยกัน แต่ในที่สุดก็อดออกอากาศในช่อง คันไซทีวี เพราะเกิดเหตุการณ์แบบนี้ ในที่สุดก็ไม่ได้ฉาย ทุกอย่างเป็นอันจบ
ยังไงก็ตามคันจานิ8 ก็ไม่มีทางให้เหตุการณ์แบบนี้ถูกใครพาดพิงชื่อของอุจจี้ในแง่ร้าย คันจานิ8จึงจัดการและอนุญาตให้อุจจี้มาพบปะกับแฟนๆ และแฟนๆก็รู้ดีว่าพวกเค้าจะ"รอคอยอุจจี้เสมอ" ถึงแม้ว่าจะไม่พูดหรือออกความเห็นมาตรงๆ แต่ก็เป็นโค๊ดข้อความ จากปกอัลบั้ม/ซิงเกิลประกอบ และให้ท่าทางบอกใบ้เปล่าๆที่เชื่อม2สมาชิกระหว่างกลุ่ม จากการน้อมรับในตอนจบของคอนเสิร์ต
อัลบั้มเต็มครั้งแรกของคันจานิ8 KJ1 F.T.O. (Funky Town Osaka) ได้ถูกวางแผงในวันที่ 15 มีนาคม ปี 2006 อัลบั้มนี้ได้บรรจุเพลงใหม่มากมาย ให้ความรู้สึกด้วยดนตรีสดใส
ต่อจากนั้นก็วางแผงซิงเกิล ∞saka Obachan Rock (กับอีกเพลงนึงที่แฟนๆในคอนเสิร์ตชอบ+รอคอยเพลงนี้กันมามากคือ Osaka Romanesque)
ในวันที่6 มิถุนายน ก็ได้ที่2ของ Orion Chart B'z)
ในเดือนธันวาคม ซิงเกิลที่5ของ คันจานิ8ก็ได้วางแผง โดยใช้ชื่อว่า Kanfuu Fighter ในสิ้นปีสุดท้ายของพวกเขาแต่กลับได้ที่1ของOricon Chartประจำสัปดาห์
คอนเสิร์ตในปี2006ของคันจานิ8 พวกเขาก็มีทัวร์คอนเสิร์ตครั้งแรกระหว่างฤดูร้อนนั่นคือ F.T.O.N. (Funky Tokyo Osaka Nagoya) ซึ่งเป็นไลฟ์ที่มีคอนเสิร์ตDVDที่3ของคันจานิ8 โดยใช้ชื่อว่า"Heat Up!" จากนั้นก็ขยายเพิ่มการทัวร์คอนเสิร์ตในฤดูใบไม้ร่วง ซึ่งเป็นทัวร์ทั่วประเทศครั้งแรก แสดง36ครั้งใน11จังหวัด ในไม่นานก็มีทัวร์ทั่วประเทศรอบ2เกิดขึ้นในฤดูหนาว (วันที่ 2-29 ธันวาคม) ปะทะโชว์16ครั้งใน6จังหวัด
6สมาชิกก็ได้มีโซโล่คอนเสิร์ตในปีนี้ด้วย
นิชิกิโด เรียว ได้แสดงในเดือน มกราคมที่ โยโกฮาม่า อารีน่า และ โอซาก้าโจว ฮอล
ชิบุทานิ ซูบารุ และ โอคุระ ทาดาโยชิ ทั้ง2ก็ได้ร่วมแสดงด้วยกันโดยใช้ชื่อว่า Sushi Band ในเดือนสิงหาคม หลังจากนั้นก็เพิ่มในส่วนของเดือน กันยายนด้วยผลตอบรับที่ท่วมท้นมาก ดูจากจำนวนการขายบัตร
ในเดือนธันวาคมต่อมา ยาสุดะ โชตะ มารุยาม่า ริวเฮ และ มุราคามิ ชินโงแต่ละคนต่างก็มีโซโล่คอนเสิร์ตคนละ3วัน ที่โรงละครOsaka Shochiku-za Theater ในช่วงที่ไป-กลับทัวร์คอนเสิร์ตคันจานิ8รอบประเทศครั้งที่2 บัตรโซโล่คอนเสิรต์ของสมาชิกทั้ง3คนนี้ก็รวบรวมได้ถึง 900,000 (9แสน) ใบแล้ว แต่ในขณะที่Shochiku-za กลับมีที่นั่งให้ดูเพียง 1,003ที่เท่านั้น
โดยแต่ละสมาชิกคันจานิ8 ก็จะถูกรวบรวมผลงานละครไว้ที่เวป Japanese television drama|J-dorama]]เหมือนนักแสดงดังอย่างนิชิกิโด เรียว,
โอคุระ ทาดาโยชิก็ได้มีผลงานแสดงละครพิเศษเรื่อง"Cinderella ni Naritai" (ซินเดอร์เรลล่า ข้าขอเป็น)
โยโกยาม่า ยู และ โอคุระ ทาดาโยชิ ทั้ง2ก็มีละคระพิเศษ4ตอนด้วยเช่นกันในเรื่องที่มีชื่อว่า Gekidan Engimono
ส่วน มารุยาม่า ริวเฮ และ ยาสุดะ โชตะ ก็ได้เป็นนักแสดงละครพิเศษตัวประกอบเรื่อง"Jitensha Shounen Ki"
ในสิ้นปีนั้น สมาชิกคันจานิ8ก็ได้แสดงที่ช่อง คันไซทีวี เป็นละครพักเบรกในซีรี่ยส์ฤดูหนาวมีแบ่งเป็น3ตอนของละครพิเศษและออกอากาศต่อเนื่องมากกว่า3วัน ได้แก่
ละครเหล่านี้ได้ถูกวางแผงเป็นสเปเชี่ยลดีวีดีบ๊อกเซต (พร้อมกับโบนัสการถ่ายทำพิเศษ) วางแผงวันที่ 15 สิงหาคม 2007 การเดบิวต์ครั้งนั้นได้ขึ้นอับดับ1ของ Oricon Chart ในฐานะ DVDละครบ็อกเซต ใน6เดือนและครึ่งปีหลัง
การทัวร์คอนเสิร์ต.
จนกระทั่งการทัวร์ทั่วประเทศได้แสดงไปในปี2006 หลังจากนั้นคันจานิ8ก็ยุ่งมาตลอด แต่พวกเขายังคงกลับโอซาก้าบ้านเกิดเสมอ เหมือนกับเป็นสื่อแสดงเป็นคำพูดว่าให้แฟนๆได้แวะกลับไปเยี่ยมบ้านเกิดบ้างนะ แต่ก็เกิดเรื่องประหลาดใจกับพวกเค้ามากเพราะว่า โอกาสที่กำลังได้กลับบ้านนั้นเมื่อJohnny &amp; Associatesออกมาว่าจะมีคอนเสิร์ต "Eh?Honma?!Bikkuri!" ("เอ๊ะ! จริงเหรอ!? ล้อเล่นอ้ะเปล่า!!") ซึ่งคันจานิ8ได้แสดงที่โดมคอนเสิร์ตในโอซาก้า (โดม คอนเสิร์ต คือสถานที่แสดงคอนเสิร์ตที่ใหญที่สุด) ซึ่งมันก็เป็นโดมคอนเสิร์ตครั้งแรกของพวกเค้าด้วย เพราะโอซาก้าโดมนั้นสามารถจุคนได้ถึง 48,000คน มี2วันคือ 24-25 กุมภาพันธ์ ปี2007 คันจานิ8ก็ตื่นเต้นกับแฟนๆของพวกเค้าไม่น้อยเหมือนกันสำหรับข่าวดีที่จะมีซิงเกิลใหม่ และ อัลบั้มใหม่บวกกับการทัวร์ครั้งยิ่งใหญ่ในปี2007
คันจานิ8ได้เริ่มดำเนินการทัวร์ทั่วประเทศรอบที่3 กับชื่อว่า 47-Prefecture "Eh!Honma!?Bikkuri!! Tour 2007" เท่าที่วางแผนครั้งแรกอาจจะทัวร์เพิ่ม30จังหวัด แต่คันจานิ8ขอร้องว่าให้เป็น47จังหวัดของญี่ปุ่นได้มั๊ย (ญี่ปุ่นมีทั้งหมด47จังหวัด) นั่นเป็นครั้งแรกของประวัติศาสตร์ของJohnny&amp;Associates ทัวร์ได้เริ่มวันที่ 3 พฤษภาคม 2007 ที่โยโกฮาม่า และกลุ่มคนดูก็มีขนาดขึ้นๆลงๆบ้าง อย่าง1,000คนที่ ยามานาชิ ถึง 55,000คนที่โตเกียวโดม การเพิ่มวันของโอกินาว่า ได้เพิ่มหลังจากวันประกาศของทัวร์ ทัวร์ครั้งนี้มีการแสดง 113ครั้งจากการทัวร์ทั้งหมดของทั้งหมด กับประเมิณยอดรวมทั้งหมดก็เป็น650,000คน จากที่ได้รายการงานเป็นทัวร์ที่ใหญ่ที่สุดในปี2007ของการแสดงต่างๆในญี่ปุ่น ทัวร์ครั้งนี้จบลงและแสดงครั้งสุดท้ายที่ โอกินาว่า ในวันที่ 30 กันยายน 2007
ความจริงพวกเค้าได้สัญญาในปี2006ว่า คันจานิ8จะมีการแสดงที่โทรทัศน์มากกว่าในปี2007 เป็นการแสดงโฆษณาปกติในช่อง ทีวีอาซาฮิกับรายการ "Oishinsuke" สมทบร่วมโดยนักแสดงตลกอย่าง ชินสุเกะ ชิมาดะ โดยพวกเค้าจะแสดงวน หรือมาคนเดียว อย่างไรก็ตามการแสดงครั้งนี้ก็ถูกยกเลิกในเดือนกันยายน และชินมาดะก็ยังคงเลื่อนเวลาต่อไปกับรายการใหม่ ที่มีชื่อว่า"Megami no Antenna"ร่วมกับ มุราคามิ ชินโงเป็นตัวแทนจา คันจานิ8 ตั้งแต่นั้นมา วันที่ 3 พฤษภาคม ปี2007 มารุยาม่า ริวเฮก็ได้มาประจำรายการปกติทุกวันอังคารบนช่อง คันไซทีวี โชว์ทุกเช้ากับรายการที่มีชื่อว่า"Tsuukai Everyday" ซึ่งเขาก็ได้เป็นเจ้าของความคิด"Nanjani Kanjani"ด้วย
โยโกยาม่า ยู ได้แสดงในช่อง ฟูจิทีวีในฤดูหนาวกับซีรีส์ Haikei, Chichiue-sama เคียงคู่กับ นิโนมิยะ คาซุนาริ (จากวง อาราชิ) ซึ่งเรื่องนี้ก็ได้เป็นที่โปรดปรานของนักวิจาร์ณไปหลายคน
นิชิกิโด เรียว ก็ได้เริ่มต้นเป็นนักแสดงจริงจังจากผลพลอยได้ในละครพิเศษปี2005เรื่อง Ichi Rittoru no Namida (น้ำตา1ลิตร)
มารุยาม่า ริวเฮ เป็นนักแสดงพิเศษเรื่อง Wachigaiya Itosato~Onnatachi no Shinsengumiออกอากาศในช่อง ทีบีเอสเดือนกันยายน มีดาราดังอย่าง อายะ อูเอโตะ และ ฮิเดอากิ อิโตะ
โอคุระ ทาดาโยชิ ก็ได้มาร่วมแสดงละครพิเศษที่สร้างขึ้นมาใหม่อย่าง Hissatsu Shigoto-nin แนวนินจาซามูไรโบราณแสดงคู่กับจอนนี่จูเนี่ยรุ่นพี่อย่าง ฮากาชิยามะ โนริยูกิ (ศิลปินจาก โชเนนไต) และ มัตสึโอกะ มาซาฮิโร่(นักร้องดังวง TOKIO) และได้แสดงละครจริงๆจังๆเป็นครั้งแรกในฤดูใบไม้ร่วงเรื่อง Utahime (เจ้าหญิงแห่งเสียงเพลง) ซีรี่ยส์ละครเพลงแนวสมัยก่อนแสดงร่วมกับนักแสดงชื่อดังหรือรุ่นพี่อย่าง โทโมยะ นางาเสะ (นักร้องดังจากวง TOKIO) ซากิ ไอบุ และริวตะ ซาโต้
โยโกยาม่า ยู ได้กลับมาเป็นนักแสดงแนวหน้าอีกครั้ง เพราะได้นำการ์ตูนที่มีชื่อเสียงนำมาทำเป็นซีรี่ยส์ชื่อดังว่า Yukan Club เคียงคู่กับ นักร้องชื่อดังจากKAT-TUN 2คนอย่าง จิน อาคานิชิ ซุปเปอร์สตาร์เซ็กซี่จากญี่ปุ่น และ จุนโนะสุเกะ ทางุจิ
Uchi.
เกือบจะ2ปีแล้วจากการแสดงของเขา อุจิ ฮิโรกิจึงได้ไปปรากฏตัวครั้งแรกด้วยความสงสัยของคนหลายคนในเดือน กรกฎาคม กับการแสดงละครเวที"Playzone " เขาได้กลับมาประกาศอย่างเร็วในฐานะเด็กฝึกหัด (ประมาณว่าถูกลดตำแหน่งจากนักแสดงนักร้องดังในค่ายมาเป็นเด็กฝึกหัดใหม่หมด ที่ต้องมาเต้น เก็บกวาดของ อะไรประมาณนี้) นั่นเป็นการชี้แนะยากที่จะเข้าใจว่ามันไม่ใช่สถานที่ที่แสดงเหมาะกับอุจจี้ หลังจากแสดงจบในเดือนกันยายน ก็ยังไม่มีทีท่าว่าเขาจะกลับมา แต่เขาอาจจะกลับมาในกลุ่มของเขา อย่างคันจานิ8 หรือนิวส์ก็เป็นได้ อุจจี้ได้พูดหรือเขียนขอโทษสมาชิกทั้ง2วง โดยเฉพาะขอโทษและขอบคุณเพื่อนสนิทอย่าง นิชิกิโด เรียว อุจจี้สาบานว่าจะทำงานหนักตรงนี้เพื่อขอชดเชยในสิ่งที่ทำผิด และขอบคุณเพื่อนๆทุกคนที่สนับสนุนอุจจี้ ที่ทำให้จี้ได้กลับมาแสดงอีกครั้ง ถือว่าเป็นโชคที่ยิ่งใหญ่เลยทีเดียว
ระหว่างทัวร์คอนเสิร์ตที่โตเกียวโดมของคันจานิ8 ซึ่งไลฟ์ครั้งนั้นก็เป็นไลฟ์ที่ได้ลงDVD ที่จะวางจำหน่ายสิ้นปีนี้ ระหว่างช่วงอังกอร์เพลงที่2 (เพลงสุดท้ายของคอนเสิร์ตและวันสุดท้ายของคอนที่นั่น) ของโตเกียวโดม ในวันที่ 5 สิงหาคม 2007 เรียวก็ได้ดึงมือบุคคลเซอร์ไพส์คนนึงขึ้นเวที คนนั้นก็คือ อุจจี้นั่นเอง ในระหว่างนั้นเขาก็ทำให้แฟนคลับช๊อกกันทั้งโตเกียว โดม ทั้งสมาชิก และแฟนคลับต่างก็พากันดีใจ และทุกคนก็ยังให้การตอนรับอย่างดีเหมือนกับว่ายังรักอุจจี้อยู่ ขณะนั้นอุจจี้ก็ได้เดินไปรอบๆโดมคอนเสิร์ต และกล่าวคำขอโทษกับคพขอบคุณที่แฟนๆได้ให้อภัยและสนับสนุนเขา
ซิงเกิลที่6 Zukkoke Otokomichi วางแผงบนวันที่ 11 เมษายน และได้ที่1ของ Oricon Chart ต่อจากนั้นก็มี อัลบั้มเต็มที่2คือ KJ2 Zukkoke Daidassou ในวันที่ 6 มิถุนายน เป็นการปรากฏครั้งแรกที่อันดับสูงอีกด้วย
Kanjani8 ได้เป็น1ใน16ศิลปินที่ได้ถูกเชิญเป็นส่วนหนึ่งจากการร่วมร้องเพลงในอัลบั้มครบรอบของนักแต่งเพลงญี่ปุ่นชื่อดังอย่างHattori Ryoichi (ฮัทโตริ เรียวอิจิ) ครบรอบ 100ปี เขาได้ร้องเพลงแนว ฟังค์ ที่ได้สร้างขึ้นมาร้องใหม่คือ 'Kaimono Boogie'เป็นเพลงสนุกเนื้อหากวนๆระหว่างพ่อค้ากับลูกค้าที่ขี้สงสัย วางแผงในวันที่ 17 ตุลาคม 2007 ซึ่งวางแผงวันเดียวกับซิงเกิลที่7ของพวกเขาเลยนั่นคือ"It's My Soul" ซึ่งก็เดบิวต์ได้ที่ 1 ของOrion's weekly chartไปครอง
โยโกยาม่า ยู ได้ไปขอให้Johnny Kitagawaได้ทำการเสนอโซโล่ที่ Shochiku-za มากกว่า6วัน (ระหว่างวันที่ 17-23 ธันวาคม) รวมทั้งสิ้น11โชว์
ข่าวอื่นๆ.
คันจานิ8ได้มีโฟโต้บุคครั้งแรกจากการทัวร์คอนเสิร์ต 47จังหวัด ของพวกเขา วางจำหน่ายในวันที่ 22 พฤศจิกายน ปี2007 อุจจี้ ฮิโรกิ ก็ได้ปรากฏในหนังสือเล่มนั้นด้วย และก็ได้กลับมาเป็น โฟโต้บุคที่ขายดีที่สุดของชาร์ตโอริคอนปี2007 .
ดีวีดีทัวร์ที่โตเกียวโดม (จากคอนเสิร์ต47จังหวัด) ได้ถูกวางแผงวันที่ 12 ธันวาคม กับชื่อรางวัลว่า. จาก Japan Gold Disc Award ของ 2008 อย่างงกับชื่อรางวัล ชื่อรางวัลอาจจะเป็นมิวสิกวีดีโอยอดเยี่ยม แต่ความหมายรางวัลจริงๆเค้าหมายถึง ดีวีดีคอนเสิร์ตที่ขายดีที่สุด
ชิบุทานิ ซูบารุ และ มุราคามิ ชินโง ก็ได้สร้างละครเวทีของตัวเองใน โตเกียว และ โอซาก้าจากเดือน มกราคม จนกระทั่งเดือน กุมภาพันธ์ จากการสัมภาษณ์ครั้งนั้นที่ถามว่า อยากไปแสดงที่เมืองนอกมั๊ยนอกจากญี่ปุ่น ซูบารุก็ตอบไปว่า อยากไปแสดงที่เมืองไทยมากกว่า เพราะรู้ว่าก็มีคนที่เมืองไทยชอบเค้าเยอะ แต่อยากจะไปในฐานะ คันจานิ8มากกว่า เพราะคันจานิ8 ยังไม่เคยไปแสดงที่เมืองนอกจริงๆจังๆสักครั้งเลย
ในเดือนกุมภาพันธ์ ยาสุดะ โชตะ เขาก็ได้สร้าง ละครเวทีโซโล่ของตัวเอง กับโชว์ที่มีชื่อว่า 818 โดยนำเวลาเกิดของตัวเองมาตั้งเป็นชื่อคอนโซโล่ เพราะเจ้าตัวเกิด 8นาฬิกา 18นาที ซึ่งเล่นเป็นตัวละคร4ตัว นิสัยแตกต่างออกไป โดยเขียนเนื้อเรื่องเอง เล่นเอง แต่งเพลงประกอบของเขาเอง
ในเดือน มีนาคม โยโกยาม่า ยู ก็จะมีคอนเสิร์ตโซโล่ครั้งที่2ของเค้าแสดงที่ นาโกย่า และโตเกียว
ตั้งแต่เดือน เมษายน จนกระทั่ง พฤษภาคม คันจานิ8 ก็จะมีทัวร์ ฤดูใบไม้ผลิ โดยเริ่มต้นที่ โยโกฮาม่า และจบลงที่ ฟุกุโอกะ
เพลงประกอบ
โฟโต้บุค
เจ้าฟ้ามหิดลอดุยเดช
เดวิด เบคแคม
เดวิด รอเบิร์ต โจเซฟ เบคแคม (, OBE) เกิดวันที่ 2 พฤษภาคม [ค.ศ. 1975] เป็นอดีตนักฟุตบอลชายชาวอังกฤษ ปัจจุบันเบคแคมเป็นประธานสโมสรอินเตอร์ ไมอามี ใน เมเจอร์ลีกซอกเกอร์
เบคแคมเคยเล่นให้กับแมนเชสเตอร์ยูไนเต็ด, เพรสตันนอร์ทเอนด์, เรอัลมาดริด, เอซี มิลาน, แอลเอ แกลักซี และปารีแซ็ง-แฌร์แม็ง และเล่นให้กับฟุตบอลทีมชาติอังกฤษ ในปี 1996 จนถึง ปี 2009 และยังเคยเป็นกัปตันทีมของทีมชาติอังกฤษด้วย
เบคแคมได้รับเครื่องราชอิสริยาภรณ์เป็นนายทหารแห่งจักรวรรดิบริเตน (OBE:Officer of the Order of the British Empire) จากสมเด็จพระราชินีนาถอลิซาเบธที่ 2
ชื่อเสียงของเบคแคมนั้นคนทั่วโลกรู้จักเขาเป็นอย่างดีทั้งรุ่นต่อรุ่นโดยผลงานของเขาสามารถสร้างชื่อเสียงไว้มากมายทั้งใน ฟุตบอลทีมชาติอังกฤษ และการค้าแข้งให้กับ แมนเชสเตอร์ยูไนเต็ด
ในวันที่ 16 พฤษภาคม ค.ศ. 2013 (พ.ศ. 2556) เดวิด เบคแคม ประกาศที่จะเลิกเล่นฟุตบอลอาชีพหลังจากที่การแข่งขันลีก 1 ของฝรั่งเศส (Ligue 1) ฤดูกาล 2012-13 ภายใต้สโมสร ปารีแซ็ง-แฌร์แม็ง สิ้นสุดลง
เดวิด เบคแคม เกิดเมื่อวันที่ 2 พฤษภาคม ค.ศ. 1975 (พ.ศ. 2518) ที่ โรงพยาบาลมหาวิทยาลัยวิพพส์ครอสส์ ในเขตเมือง เลย์ตันสโตน เมืองลอนดอน ประเทศอังกฤษ เขาเป็นลูกชายของ ซานดรา จีออร์จีนา ทำอาชีพช่างเสริมสวย และ เดวิด เอดเวิร์ด อลัน "เทด" เบคแคม" ทำอาชีพเป็นพ่อครัวอาชีพ เขาจบการศึกษาจาก โรงเรียน ชิงฟอร์ด ฟาวน์ดาทีออน และได้สมัครเป็นนักฟุตบอลฝึกหัดไปอยู่ในค่ายเยาวชนฟุตบอลของ สโมสรฟุตบอลทอตนัมฮอตสเปอร์ และจากนั้นได้ย้ายไปอยู่เปรสตันนอร์ธเอ็นด์ และได้ย้ายไปร่วมเป็นนักเตะเยาวชนของ สโมสรฟุตบอลแมนเชสเตอร์ยูไนเต็ด
เบคแคมแต่งงาน เมื่อวันที่ 4 กรกฎาคม ค.ศ. 1999 กับ วิคตอเรีย อดัมส์ นักร้องสาวของวงสไปซ์ เกิร์ลส ฉายา "Posh Spice" ความสัมพันธ์ของทั้งสองคนเป็นที่สนใจของสื่อมวลชนอย่างมาก ทั้งคู่ถูกเรียกจากสื่อว่า "Posh and Becks" และชื่อนี้เป็นที่รู้จักกันทั่วไป
ครอบครัวเบคแคมมีลูกชาย 3 คน และลูกสาว 1 คน คือ บรุคลิน โจเซฟ เบคแคม (เกิด 1999) โรมีโอ เจมส์ เบคแคม (เกิด 2002) ครูซ เดวิด เบคแคม (เกิด 2005) และ ฮาร์เปอร์ เซเว่น (เกิด 2011)
ชีวิตในวงการฟุตบอล.
เบคแคมได้เซ็นสัญญาเยาวชนกับสโมสรฟุตบอลแมนเชสเตอร์ยูไนเต็ดในวันที่ 8 กรกฎาคม ค.ศ. 1991 เค้าเป็นหนึ่งในเด็กที่ถูกสอนโดย เอริค แฮร์ริสัน เค้าได้พาทีมได้แชมป์เอฟเอคัพรุ่นเยาวชน ในเดือนพฤษภาคม ค.ศ 1992 และชุดแมนยูในตอนนั้นรู้จักในฐานะ ยุคของ 92 เค้าลงสนามครั้งแรกในฐานะตัวสำรอง ในลีค คัฟ ในวันที่ 23 กันยายน ค.ศ.1992 เค้าเซ็นสัญญานักฟุตบอลอาชีพในวันที่ 23 มกราคม ค.ศ.1993
ยืมตัวเพรสตันนอร์ทเอนด์.
เค้าได้ไปร่วมกับสโมสรฟุตบอลเพรสตันนอร์ทเอนด์ ในสัญญายืมตัวในฤดุกาล 1994-1995 เพื่อได้รับประสบการณ์ตัวจริง เค้ายังยิงประตูจากการเตะมุมอีกด้วย
แมนยูไนเต็ด.
หลังจากการกลับมาเค้าก็ได้ลงสนามเป็นตัวจริงครั้งแรกในพรีเมียร์ลีกในวันที่ 2 เมษายน ค.ศ.1995 แต่เกมนัดนั้นเสมอ 0-0
เบคแคมมีส่วนในการทำประตูในรอบแรกของฟุตบอลโลก 2006 และยิงได้ในนัดที่พบกับเอกวาดอร์ ในรอบที่สอง ทำให้เขาเป็นผู้เล่นอังกฤษคนแรกที่ทำประตูได้ในการแข่งขันฟุตบอลโลก 3 ครั้ง อย่างไรก็ตามในการแข่งขันกับโปรตุเกสในรอบถัดมา เบคแคมบาดเจ็บจนถูกเปลี่ยนตัวออกในครึ่งหลัง และอังกฤษแพ้ดวลจุดโทษให้กับโปรตุเกสอีกครั้ง
หลังจากตกรอบฟุตบอลโลก เบคแคมประกาศลาออกจากตำแหน่งกัปตันทีมชาติอังกฤษ เพื่อเปิดทางให้รุ่นน้องคนอื่นเข้ามารับหน้าที่นี้แทน
หลังจากที่ยุคของกาลาคติคอสหมดลง เดวิด เบคแคม ได้เซ็นสัญญากับทางแอลเอ แกแลกซีสโมสรเมเจอร์ลีกในสหรัฐอเมริกาด้วยค่าเหนื่อยแพงถึง 500,000 ดอลลาร์สหรัฐ เดวิด เบคแคมมีส่วนทำให้คนในประเทศสหรัฐอเมริกาเริ่มหันมาดูฟุตบอลกันมากขึ้น ชีวิตค้าแข้งที่เมเจอร์ลีกในสหรัฐอเมริกาของเขาดูเหมือนจะราบรื่นได้ไม่นาน เพราะเขาไม่ค่อยพอใจกับชีวิตค้าแข้งที่เมเจอร์ลีกเท่าไหร่ เดวิด เบคแคมบอกทางผ่านสื่อว่าการที่ได้ไปเล่นให้กับเมเจอร์ลีกในสหรัฐอเมริกานั้นสำหรับดาราอาจจะใช่ แต่สำหรับนักฟุตบอลที่แท้จริงนั้นแตกต่างกันโดยสิ้นเชิง และหลังจากนั้นเค้าได้ถูกยืมตัวให้กับทางสโมสรฟุตบอลเอซี มิลานจึงทำให้เค้าคิดที่จะกลับมาเล่นให้กับสโมสรใหญ่ๆ อีกครั้ง
เมื่อครึ่งหลังฤดูกาลในปี 2008-2009 ของสโมสรฟุตบอลเอซี มิลาน ยักษ์ใหญ่แห่งอิตาลี ได้ทำการยืมตัว เดวิด เบคแคม มาเล่นให้กับทีมจนจบฤดูกาล ซึ่งเขามีส่วนร่วมในการทำประตูมากมายให้กับสโมสรฟุตบอลเอซี มิลาน จนทำให้ทีมได้รองแชมป์ในศึกกัลโช่ เซเรีย อา
ความหวังที่ เดวิด เบคแคม ต้องการมาเล่นให้กับยักษ์ใหญ่แห่งอิตาลีอย่างสโมสรฟุตบอลเอซี มิลานนั้น สิ่งเดียวที่เค้าหวังคือการที่จะได้ลงเล่นให้กับทีมชาติอังกฤษในศึกฟุตบอลโลก 2010 ที่ประเทศแอฟริกาใต้ ซึ่งเค้ารู้ตัวดีว่าถ้าเล่นในเมเจอร์ลีกต่อ นั่นจะทำให้ เดวิด เบคแคม ไม่สามารถโชว์ผลงานเท่าที่คาดคิดไว้ได้ เบคแคมจึงตัดสินใจทำทุกวิถีทางเพื่อให้มาเล่นกับสโมสรฟุตบอลเอซี มิลานอย่างต่อเนื่อง เพื่อให้ได้ในสิ่งที่เค้าต้องการและนั่นทำให้เค้ากับทางแอลเอ แกแลกซีมีเรื่องบาดหมางกัน แต่ในที่สุดก็ทำข้อตกลงกันได้คือ หลังจากที่ เดวิด เบคแคม หมดสัญญาการยืมตัวจากสโมสรฟุตบอลเอซี มิลานในฤดูกาลปี 2008-2009 แล้ว เดวิด เบคแคม จะกลับไปเล่นให้กับแอลเอ แกแลกซี ทันทีและหลังจากหมดฤดูกาลกับทางแอลเอ แกแลกซี เดวิด เบคแคม จะกลับมาเล่นให้กับสโมสรฟุตบอลเอซี มิลาน อีกครั้งในฐานะนักเตะของสโมสรฟุตบอลเอซี มิลาน ซึ่งคาดว่าจะกลับมาในเดือนพฤศจิกายนในปี 2009
ปารีแซ็ง-แฌร์แม็ง และ แขวนสตั๊ด.
เมื่อวันที่ 29 มกราคม ค.ศ. 2013 เบคแคมได้เริ่มกลับมาฝึกฟุตบอลกับสโมสรฟุตบอลอาร์เซนอลและได้มีข่าวว่าทางอาร์เซนอลจะเซ็นสัญญากับเบคแคมเป็นผู้เล่นของสโมสรแต่ก็ได้ถูกปฏิเสธไปอย่างเป็นทางการจากอาร์แซน แวงแกร์ ผู้จัดการทีมของอาร์เซนอล โดยแวงแกร์ได้บอกกับสื่อว่าเหตุที่เขาให้เบคแคมมาฝึกซ้อมกับสโมสรอาร์เซนอลคือเพื่อให้เบคแคมได้ฝึกสภาพร่างกายของเขาเท่านั้นไม่ได้มีการเซ็นสัญญากันอย่างเป็นทางการ. สโมสรฟุตบอลปารีแซ็ง-แฌร์แม็งจึงได้เปิดตัวเขาเมื่อวันที่ 24 กุมภาพันธ์ ค.ศ. 2013 โดยนัดแรกของเบคแคมกับปารีแซ็ง แฌร์แม็งคือในนัดที่พับกับ ออแล็งปิกเดอมาร์แซย์ ซึ่งเขาได้ลงเล่นมาเล่นในฐานะตัวสำรองให้กับสโมสรในนาทีที่ 76 และเขายังเป็นผู้เล่นคนที่ 400 ของสโมสรปารีแซ็ง-แฌร์แม็งอีกด้วย. ในวันที่ 12 พฤษภาคม ค.ศ. 2013 เบคแคมและเพื่อนร่วมสโมสรสามารนำปารีแซ็ง-แฌร์แม็งคว้าแชมป์ลีกเอิงได้สำเร็จด้วยเอาชนะ ออแล็งปิกลียอแน ไป 1-0 แล้วได้คว้าแชมป์ลีกเอิงเป็นสมัยแรกของเบคแคมและสมัยที่สามของสโมสร.
เมื่อวันที่ 16 พฤษภาคม ค.ศ. 2013 เบคแคมได้ออกมาประกาศให้แกสื่อมวลชนว่าเขาจะเกษียณจากอาชีพนักฟุตบอลอย่างเป็นทางการในการจบอาชีพการเล่นฟุตบอลที่ ประเทศฝรั่งเศส.
ในวันที่ 19 พฤษภาคม ค.ศ. 2013 เบคแคมได้ลงเล่นนัดสุดท้ายในบ้านของฤดูกาลให้กับปารีแซ็ง-แฌร์แม็งและนัดสุดท้ายในการเล่นฟุตบอลอาชีพของเขาด้วยการพบกับ สโมสรฟุตบอลแบรสต์ ทื่ปาร์กเดแพร็งส์ โดยในนัดนี้ การ์โล อันเชลอตตี ผู้จัดการทีมของปารีแซ็ง-แฌร์แม็งได้ให้เบคแคมได้ลงเป็นตัวจริงและเป็นกัปตันทีมของปารีแซ็ง-แฌร์แม็ง ก่อนถูกเปลี่ยนตัวออกในนาทีที่ 82 และหลังจากจบการแข่งขัน ปารีแซ็ง-แฌร์แม็งก็สามารถเอาชนะไปได้ 3-1 และคว้าแชมป์ลีกเอิงอย่างเป็นทางการ. และทำให้เบคแคมเป็นนักฟุตบอลชาวอังกฤษคนแรกที่คว้าแชมป์ลีกสูงสุดของแต่ละประเทศได้ถึง 4 ประเทศ คือ อังกฤษ, สเปน, อิตาลี และฝรั่งเศส
เบคแคมได้เริ่มเล่นให้กับ ฟุตบอลทีมชาติอังกฤษ อย่างเป็นทางการในวันที่ 1 กันยายน ค.ศ. 1996 ในการแข่งขันฟุตบอลโลกรอบคัดเลือกในนัดที่พบกับ ฟุตบอลทีมชาติมอลโดวา.
เบคแคมได้ลงเล่นให้กับทีมชาติอังกฤษในฟุตบอลโลก 1998รอบคัดเลือกและเขาก็ได้เป็นหนึ่งในผู้เล่นของทีมชาติอังกฤษที่ได้ไปเล่นฟุตบอลโลกรอบสุดท้ายที่ ประเทศฝรั่งเศส,